אורן עמיאל

אורן עמיאל (נולד ב-19 בדצמבר 1971) הוא כדורסלן עבר ישראלי, ששיחק בעמדות הרכז והקלע בהפועל גליל עליון גובהו 1.84 מטר. כיום מאמן את קבוצת ברוזה במברג מלליגת העל הגרמנית בכדורסל.

== קריירה משחק ==
עמיאל שיחק בעמדות הגארד בהפועל גליל עליון מהשנים 1994–1999. במהלך שנותיו בגליל עמיאל שימש בעיקר כמחליף של אבישי גורדון ועודד קטש וזכה למעט דקות משחק.

== קריירת אימון ==
=== הפועל גליל עליון (2004–2006) ===
עמיאל אימן לאחר פרישתו את קבוצת הנוער של הפועל גליל עליון.

את קריירת האימון בבוגרים שלו עמיאל התחיל בשנת 2004 כאשר תחילה מונה על ידי עודד קטש לעוזר המאמן שלו, ולאחר שקטש עבר לתפקיד המנהל המקצועי מינה קטש את עמיאל ב-2006 למאמן הראשי של גליל עליון<ref></ref>. עמיאל אימן 15 משחקים בגליל באותה העונה עד לחזרתו של קטש לתפקיד, ושם חזר עמיאל לתפקיד עוזר המאמן.

=== מכבי תל אביב (2007) ===
ב-2007 לאחר ההצלחה בגליל מונה עודד קטש למאמן מכבי תל אביב ביחד עם צביקה שרף שמונה למנכ"ל מכבי בהתאם. עוזר המאמן מהעונה הקודמת ממכבי היה גיא גודס. בעוד שההנהלה ושרף מאוד רצו לראות את גודס ממשיך בתור עוזר המאמן של קטש, קטש מאוד רצה לראות את חברו ועוזר המאמן שלו מגליל עליון- אורן עמיאל בתור עוזר המאמן שלו גם במכבי תל אביב. לבסוף הסאגה נגמרה ועמיאל עבר ביחד עם קטש מהגליל אל מכבי תל אביב בעונת 2007 בתור עוזר מאמן<ref></ref> ב-1 בינואר 2008 לאחר התפטרותו של קטש ממכבי תל אביב לאור מספר הפסדים רצופים והישגים דלים ועמיאל התפטר ביחד איתו.

=== הפועל יקנעם (2008-2007) ===
ב-26 במאי 2008 החליט עמיאל לרשונה להיפרד מעודד קטש וחתם עמיאל על חוזה לשנה בהפועל יקנעם מהליגה הלאומית<ref></ref>. בשלב אמצע העונה התפטר עמיאל מתפקידו בשל מספר הפסדים רצופים והוחלף בראובן מלול.

=== הפועל נצרת עילית (2010-2009) ===
בעונת 2009–2010 אימן עמיאל את הפועל נצרת עילית גם היא מהליגה הלאומית במקביל לעובדתו במחלקות נוער שונות.

=== נימבורק (2013-2010) ===
בסוף עונת 2009–2010 עזב עמיאל לנימבורק שם היה עוזר המאמן של המאמן הישראלי רונן "ננו" גינזבורג. במהלך תקופתו בתור עוזר מאמן בנימבורק, זכתה הקבוצה ביחד עם עמיאל וגינזבורג שלוש פעמים רצוף בגביע ובאליפות ליגת העל הצ'כית<ref></ref>

=== הפועל ירושלים (2013–2014) ===
לאחר כשלוש שנים בנימבורק בעונת 2013–2014 חזר עמיאל לארץ בתור עוזר מאמנה של הפועל ירושלים תחת בראד גרינברג. תחת הדרכתם של גרינברג ועמיאל, לאחר שהגיעה ירושלים למקום השלישי בפלייאוף לאחר שהודחה על ידי מכבי חיפה בשלב חצי הגמר, פוטר גרינברג וביחד איתו עזב עמיאל.

=== נימבורק (2021-2014) ===
בסוף העונה חזר עמיאל לנימבורק שוב בתור עוזר המאמן של ננו גינזבורג. משנת 2014–2017 היה עמיאל עוזר המאמן של נימבורק. תחת הדרכתם של צמד המאמנים הישראלים, נימבורק זכתה שוב 3 פעמים ברציפות באליפות צ'כיה.

לאחר סוף עונת 2016-2017 החליף את גינזבורג ומונה עמיאל למאמנה הראשי של נימבורק. בתפקיד זה כיהן עמיאל מעונת 2017-2018 ועד לעונת 2020–2021, שם זכה עמיאל עם הקבוצה בארבע אליפויות צ'כיה בנוסף לעוד שלושה גביעים. עמיאל זכה עם הקבוצה גם להצלחה במסגרות האירופיות, והגיע עם הקבוצה עד לרבע גמר ליגת האלופות כאשר בשיא הקבוצה בעונת 2019–2020 זכה עמיאל בתואר מאמן השנה של ליגת האלופות בכדורסל בשל מאזנה של נימבורק בשלב הבתים של המפעל, 12:2, שהיה המאזן הטוב ביותר בכל המפעל.

=== הפועל ירושלים (2021) ===
ב-24 ביוני 2021 עזב עמיאל את נימבורק וחזר להפועל ירושלים בתור המאמן הראשי של הקבוצה. תחת עמיאל הוחתמו שמות גדולים בהפועל ירושלים כמו אנתוני בנט, ת'אן מייקר, ושון קליפטריק, וביחד עם השחקנים הישראלים המרשימים שהיו לקבוצה (אדם אריאל, איתי שגב ווילי וורקמן) הציפיות סביב הצלחת הקבוצה היו גבוהות מאוד. אבל, לאחר מספר הפסדים רצופים כולל הפסד ב-24 הפרש למכבי תל אביב בקלאסיקו הישראלי ב-28 באוקטובר 2021 פוטר מתפקדיו בקבוצה לאחר חוסר הצלחה במסגרת ליגת האלופות כאשר הקבוצה מפסידה בשלושת משחקיה הראשונים ולא מרשימה גם בליגה המקומית.

=== ברוזה במברג (2021-הווה) ===
כחודש לאחר פיטוריו מהפועל ירושלים, ב-29 לנובמבר 2021 חתם עמיאל בברוזה במברג מליגת העל הגרמנית<ref></ref>. בעונתו הראשונה עם הקבוצה הוביל עמיאל את הקבוצה למקום השמיני בסיום העונה הסדירה, ולאחר מכן הפסידה בסדרת רבע הגמר 3-0 למובילת הליגה אלבה ברלין. עמיאל המשיך עם במבורג גם בעונת 2023–2022, ואף החתים את הסנטר הישראלי גבי צ'אצ'אשוילי. תחת עמיאל הקבוצה לא הצליחה להעפיל לשלב הבתים של ליגת האלופות בכדורסל ושיחקה במקום במפעל היורופקאפ, ואף הגיעה עד לשלב רבע הגמר, שם הפסידה לקאלב/קראמו האסטונית. בליגה המקומית, סיימה הקבוצה במקום ה-10 ולא הצליחה להגיע לפלייאוף.

==קישורים חיצוניים==

==הערות שוליים==

ישראל
קטגוריה:כדורסלני הפועל גליל עליון
קטגוריה:להבות הבשן: אישים
קטגוריה:מאמני הפועל גליל עליון
קטגוריה:מאמני הפועל גלבוע גליל
קטגוריה:מאמני הפועל ירושלים בכדורסל
קטגוריה:מאמני כדורסל ישראלים
קטגוריה:בוגרי תיכון אזורי עינות ירדן
קטגוריה:ישראלים שנולדו ב-1971